**מוטי בר-נס נגד משרד התחבורה שבוגד באזרח הקטן לטובת יבואני הרכב**

ב- 2005 נבגדתי בפעם ראשונה ע"י מנהלת אגף הרכב גב' חוה בן ארי כאשר סירבה לבקשתי לרישיון יבוא אישי לרכב אשכול (תיירות) לעבודתי כמורה דרך. בלית ברירה פניתי לעזרת בתי המשפט בג"ץ 7006/07. מנהל אגף הרכב החדש מר אבנר פלור החליט כי העתירה פוגעת ביבואני הרכב וביקש לצרפם כמשיבים לעתירה. משרד עורכי הדין שייצג את איגוד יבואני הרכב איים עליי כי אם לא אמשוך את העתירה גם הנכדים שלי יצטרכו לשלם את ההוצאות. מה שהוכיח לי כי משרד התחבורה ויבואני הרכב המנצלים את כוחם המונופוליסטי, הם אויביי הציבור.

5 שנים התנהלה העתירה בבג"ץ עד שהחליט בשנת 2011 להוציא צו על תנאי נגד משרד התחבורה המורה לו לאפשר לי לעשות ייבוא אישי של רכב אשכול לצורך עיסוקי כמורה דרך. מנהל אגף הרכב הודיע כי ישנה את צו היבוא החופשי (צו אשר בפועל כולו הוא נגד היבוא החופשי) ולכן הבג"ץ סגר את התיק ונתן לי כמה אלפי שקלים הוצאות.

מנהל אגף הרכב מר אבנר פלור אמנם שינה את צו היבוא אך עשה טריק מכוער ולא חוקי כאשר הגביל רק לרכב שאינו מיובא ע"י היבואן! בכך הוכיח כי הוא פועל כגיס חמישי לטובת יבואני הרכב ונגד האזרח הקטן. כנראה בגלל כישוריו אלו קיבל קידום להיות סמנכ"ל.

לאחר מאבק של עוד 3 שנים ע"פ פקודת ביזיון בית המשפט, בסוף 2015 מנהל אגף הרכב החדש מר משה ויצמן נאלץ לשנות שוב את צו היבוא החופשי כך שאוכל לייבא כל רכב ולא רק כזה שאינו מיובא ע"י יבואן.

בתחילת שנת 2016 עשיתי יבוא אישי לעצמי ובמקום לשלם ליבואן 400 אלף + מע"מ לרכב אשכול שילמתי 200 אלף ₪ + מע"מ. אבל עד היום עוד מעד שנתיים מיום היבוא מנהלת אגף הרכב החדש גב' עינת סגל ממשיכה בדרכם של קודמיה וממררת לי את החיים כך שלא אוכל לקבל החזר מס בגין אביזרי בטיחות. בסך הכל מדובר באלפיים ₪ שמגיע לי החזר כמו לכל יבואן רכב אחר אבל מנהלת אגף הרכב ומשרד התחבורה לא רוצים שאני אהנה מההחזר הזה, וכיום לא רק שהם לא מאשרים את ההחזר למרות שיש לי את כל אביזרי הבטיחות בתקן הכי מחמיר הם דורשים כי חבריי מורי הדרך יתקינו מובילאיי בעלות גבוהה למרות שברכב יש את כל אביזרי הבטיחות הנדרשים.

ההיסטוריה הזאת זימנה לי מקצוע חדש של יועץ רישוי ויבוא אישי של רכב וכל יום אני נתקל בעוולה חדשה הנובעת מעריצותם של מנהלי אגף הרכב ועובדים בכירים אחרים במשרד התחבורה שממררים את החיים לאזרח הקטן בטענות שווא ועושים הכל כדי שנקנה רק מיבואני הרכב ולא נהנה מהאפשרות של ייבוא אישי.

אני מנסה לעזור לכל מי שעושה ייבוא אישי, מה שמנהלת אגף הרכב לא חושבת שזה תפקידה, משאיר אגרות יבוא בתיבת הדואר שלי שניתן לאסוף 24/7 , וכדי לא להזדקק ללכת למשרד מנהלת אגף הרכב שפתוח רק בשעות העבודה במקום הכי סואן ופקוק בישראל – רח' המלאכה 8 בת"א. ותמורת סכום סמלי אני עוזר למלא בקשות רישיון יבוא. לאחרונה בגלל טעות שלא קשורה כלל אליי איימה עליי מנהלת אגף הרכב בשנתיים מאסר ומאה אלף ₪ קנס. אני לא סולח לעריצים ואני אגרור גם את גברת עינת סגל לבתי המשפט עד שתלמד כי במדינת ישראל יש צדק ופקידים לא משנה כמה הם בכירים אסור להם לאיים על אזרחים 1 או עד שיסלקו גם אותה מהתפקיד.

אני מבטיח לכם חבריי ואזרחי מדינת ישראל, שלא משנה כמה זמן וכמה כסף אני אצטרך להשקיע, אני אגרור את משרד התחבורה ואת מנהלי הרכב שלו שוב ושוב לבתי משפט עד, שאלה יבינו שתפקידם לעזור לאזרח הקטן במלחמתו מול בעלי ההון – יבואני הרכב ולא לבגוד בהם ולייסרו גם בשוטים וגם בעקרבים .

מוטי בר-נס, יועץ רישוי ויבוא אישי רכב